Jämsä
Jämsän luonto on Järvi-Suomelle tyypillistä vesistöjen ja viljelysaukeiden täplittämää metsäistä mäkimaata. Metsät ovat havupuuvaltaisia, myös koivu on yleinen puulaji. Jalot lehtipuut ovat Jämsässä luontaisen levinneisyysalueensa pohjoisreunalla. Järvien ja jokien osuus Jämsän pinta-alasta on noin seitsemäsosa. Päijänteen lisäksi Jämsän alueella sijaitsee osa Längelmävedestä. Paikkakunnan muita järviä ovat muun muuassa Eväjärvi, Iso Rautavesi, Kankarisvesi, Koljonselkä, Kuorevesi, Nytkymenjärvi ja Salosvesi.
Joutsjärvi (Sysmä)
Joutsjärven lähialueella on muutama yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Kariojaa myöten laskevat Oksalampi (13 ha) ja Paholampi (1 ha) Joutsmatkassa olevaan pitkään lahteen. Valittulassa olevassa niemessä on kaksi lampea Kirjolampi (6 ha) ja Orilampi (2 ha), jotka laskevat omia ojiaan myöten järveen. Muut lähiympäristön järvet laskevat Tainionvirtaan tai sen varrella oleviin järviin.